

REPUBLIKA HRVATSKA

ŠIBENSKO-KNINSKA ŽUPANIJA



G R A D *Š I B E N I K*

*Upravni odjel za društvene djelatnosti*

KLASA: 602-04/21-01/01

URBROJ: 2182/01-05/1-21-2

Šibenik, 28. listopada 2021. godine

Na temelju članka 10. Pravilnika o uvjetima i kriterijima stipendiranja studenata Grada Šibenika (“Službeni glasnik Grada Šibenika”, broj 11/15 i 7/16), gradonačelnik Grada Šibenika raspisuje

NATJEČAJ

za dodijelu studentskih stipendija

Grada Šibenika

1. Stipendije će biti dodijeljene po kategorijama za sljedeće vrste studija:

**KATEGORIJA - A - za studente PRVE GODINE preddiplomskih** sveučilišnih, integriranih i stručnih studija

**KATEGORIJA - B - za studente PRVE GODINE diplomskih** sveučilišnih i specijalističkih diplomskih stručnih studija

**KATEGORIJA - C - za studente VIŠIH GODINA preddiplomskih** sveučilišnih, integriranih i stručnih studija, te **diplomskih** sveučilišnih i specijalističkih diplomskih stručnih studija

1. Ukupno će biti dodijeljeno 40 stipendija u sljedećim kategorijama i prema sljedećim kriterijima:

* A - prema uspjehu u prethodnom obrazovanju 7 stipendija
* prema kriteriju socijalnog statusa 6 stipendija
* B - prema uspjehu u prethodnom obrazovanju 7 stipendija
* prema kriteriju socijalnog statusa 6 stipendija
* C - prema uspjehu u prethodnom obrazovanju 8 stipendija
* prema kriteriju socijalnog statusa 6 stipendija

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sveukupno A-C 40 stipendija

1. Opći uvjeti za podnošenje prijave

Pravo sudjelovanja na natječaju za dodijelu studentskih stipendija imaju studenti koji se školuju u RH na preddiplomskim sveučilišnim, integriranim i stručnim studijima, te diplomskim sveučilišnim i specijalističkim diplomskim stručnim studijima, kojima je osnivač Republika Hrvatska, a koji ispunjavaju sljedeće uvjete:

- da su državljani Republike Hrvatske;

- da su redoviti studenti s prebivalištem na području Grada Šibenika,

* da nisu korisnici druge stipendije ili potpore iz drugih izvora,
* da nemaju status apsolventa,
* da su redovito upisivali više godine studija bez ponavljanja, osim zbog više sile,
* da nisu već do sada koristili i izgubili stipendiju Grada Šibenika zbog toga što nisu redovito (bez ponavljanja) upisali sljedeću akademsku godinu, što su prekinuli obrazovanje, što nisu poštivali odredbe ugovora, te su svojom voljom otkazali ugovor o stipendiranju.

**IV.** Iznos stipendije je 1.000,00 kuna, a isplaćivat će se tijekom deset mjeseci u razdoblju od 1. listopada 2021. do 30. rujna 2022. godine.

V. Stipendije će biti dodijeljene sukladno uvjetima, kriterijima i u postupku kako je propisano Pravilnikom o uvjetima i kriterijima stipendiranja studenata Grada Šibenika i Pravilnikom o izmjenama i dopunama Pravilnika o uvjetima i kriterijima stipendiranja studenata Grada Šibenika.

Pravilnici iz stavka 1. ove točke bit će postavljeni na oglasnu ploču Grada Šibenika uz ovaj natječaj, te objavljeni na službenoj internetskoj stranici Grada Šibenika – [www.sibenik.hr](http://www.sibenik.hr)

VI. U obrascu prijave mora se naznačiti u okviru koje kategorije se kandidat natječe, te priložiti sve dokaze potrebne za ocjenu o udovoljavanju uvjetima natječaja i za rangiranje kandidata, u smislu članka 2. i članka 12. Pravilnika o uvjetima i kriterijima stipendiranja studenata Grada Šibenika.

VII. Posebni uvjeti za dodjelu stipendije u KATEGORIJI A (PRVA GODINA PREDIPLOMSKOG STUDIJA)

* prema kriteriju USPJEHA u prethodnom obrazovanju

- da je prosjek ocjena svih predmeta u svim razredima srednje škole, uključujući i prosjek završnog ispita i državne mature najmanje 4,20

Kao dokaze priložiti:

- svjedodžbe svih razreda srednje škole i svjedodžbu, odnosno potvrdu o položenim ispitima državne mature i završnog ispita (original ili prijepis bez ovjere javnog bilježnika)

- potvrda o upisu studijske godine

- preslika osobne iskaznice

* prema kriteriju SOCIJALNOG STATUSA

- da je prosjek ocjena svih predmeta u svim razredima srednje škole, uključujući i prosjek završnog ispita i državne mature najmanje 4,00

- daukupan neto prihod po članu obitelji u prethodnih šest mjeseci ne prelazi mjesečno 65% proračunske osnovice za 2021. godinu, što iznosi *2.161,90 kuna*

Kao dokaze priložiti:

- svjedodžbe svih razreda srednje škole i svjedodžbu, odnosno potvrdu o položenimispitima državne mature i završnog ispita (original ili prijepis bez ovjere javnog bilježnika)

- potvrda o upisu studijske godine

- popunjeni podaci o članovima kućanstva u sklopu obrasca prijave na natječaj

- **jedan** od sljedećih dokaza o prihodima kućanstva:

- IP obrazac poslodavca za sve zaposlene članove zajedničkog kućanstva (za prethodnih 6 mjeseci) ili

- potvrda o isplaćenoj mirovini koju izdaje nadležna područna služba HZMO-a za umirovljene članove zajedničkog kućanstva (za prethodnih 6 mjeseci) ili

- potvrda Porezne uprave o prihodima ili drugi odgovarajući dokument kao dokaz visine prihoda članova kućanstva (za prethodnih 6 mjeseci)

- preslike osobnih iskaznica svih punoljetnih članova zajedničkog kućanstva

VIII. Posebni uvjeti za dodjelu stipendije u KATEGORIJI B (PRVA GODINA DIPLOMSKOG STUDIJA)

* prema kriteriju USPJEHA u prethodnom obrazovanju

- da je prosjek ocjena svih položenih ispita na svim prethodnim godinama studija najmanje 3,20 i najmanje 55 ECTS bodova za svaku godinu

Kao dokaze priložiti:

- prijepis ocjena uključujući i ECTS bodove za sve prethodne godine studija u kojem se potvrđuje da su za vrijeme studiranja redovito (bez ponavljanja) upisivali studijske godine predviđene studijskim programom.

\_ potvrda o upisu studijske godine

\_ preslika osobne iskaznice

* prema kriteriju SOCIJALNOG STATUSA

- da je prosjek ocjena svih položenih ispita na prethodnim godinama studija najmanje 3,00 i najmanje 55 ECTS bodova za svaku godinu

- daukupan neto prihod po članu obitelji u prethodnih šest mjeseci ne prelazi mjesečno 65% proračunske osnovice za 2021. godinu, što iznosi *2.161,90 kuna*

Kao dokaze priložiti:

- prijepis ocjena uključujući i ECTS bodove za sve prethodne godine studija u kojem se potvrđuje da su za vrijeme studiranja redovito (bez ponavljanja) upisivali studijske godine predviđene studijskim programom.

- potvrda o upisu studijske godine

- popunjeni podaci o članovima kućanstva u sklopu obrasca prijave na natječaj

- **jedan** od sljedećih dokaza o prihodima kućanstva:

- IP obrazac poslodavca za sve zaposlene članove zajedničkog kućanstva (za prethodnih 6 mjeseci) ili

- potvrda o isplaćenoj mirovini koju izdaje nadležna područna služba HZMO-a za umirovljene članove zajedničkog kućanstva (za prethodnih 6 mjeseci) ili

- potvrda Porezne uprave o prihodima ili drugi odgovarajući dokument kao dokaz visine prihoda članova kućanstva (za prethodnih 6 mjeseci),

- preslike osobnih iskaznica svih punoljetnih članova zajedničkog kućanstva

IX. Posebni uvjeti za dodjelu stipendije u KATEGORIJI C (VIŠE GODINE PREDDIPLOMSKOG I DIPLOMSKOG STUDIJA)

* prema kriteriju USPJEHA u prethodnom obrazovanju

- da je prosjek ocjena svih položenih ispita na SVIM prethodnim godinama studija najmanje 3,20 i najmanje 55 ECTS bodova za svaku godinu

Kao dokaze priložiti:

- prijepis ocjena uključujući i ECTS bodove za sve prethodne godine studija u kojem se potvrđuje da su za vrijeme studiranja redovito (bez ponavljanja) upisivali studijske godine predviđene studijskim programom.

- potvrda o upisu studijske godine - preslika osobne iskaznice

* prema kriteriju SOCIJALNOG STATUSA

- da je prosjek ocjena svih položenih ispita na prethodnim godinama studija najmanje 3,00 i najmanje 55 ECTS bodova za svaku godinu

- daukupan neto prihod po članu obitelji u prethodnih šest mjeseci ne prelazi mjesečno 65% proračunske osnovice za 2021. godinu, što iznosi *2.161,90 kuna*

Kao dokaze priložiti:

- prijepis ocjena uključujući i ECTS bodove za sve prethodne godine studija u kojem se potvrđuje da su za vrijeme studiranja redovito (bez ponavljanja) upisivali studijske godine predviđene studijskim programom.

- potvrda o upisu studijske godine

- popunjeni podaci o članovima kućanstva u sklopu obrasca prijave na natječaj

- **jedan** od sljedećih dokazao prihodima kućanstva:

- IP obrazac poslodavca za sve zaposlene članove zajedničkog kućanstva (za prethodnih 6 mjeseci) ili

- potvrda o isplaćenoj mirovini koju izdaje nadležna područna služba HZMO-a za umirovljene članove zajedničkog kućanstva (za prethodnih 6 mjeseci) ili

- potvrda Porezne uprave o prihodima ili drugi odgovarajući dokument kao dokaz visine prihoda članova kućanstva (za prethodnih 6 mjeseci),

- preslike osobnih iskaznice svih punoljetnih članova zajedničkog kućanstva

X. Studenti koji ostvare pravo na stipendiju dužni su prije potpisivanja ugovora o stipendiranju dostaviti izjavu o neprimanju druge stipendije, ovjerenu kod javnog bilježnika.

Grad Šibenik zadržava pravo traženja dodatne dokumentacije radi dokazivanja odgovarajućeg statusa prijavljenih studenata.

XI. Prijave s potrebnom dokumentacijom podnose se na adresu: Grad Šibenik, Povjerenstvo za dodjelu stipendija, Trg palih branitelja Domovinskog rata 1, Šibenik.

Obrazac prijave može se preuzeti u Upravnom odjelu za društvene djelatnosti Grada Šibenika ili na službenoj webi stranici Grada Šibenika: [www.sibenik.hr](http://www.sibenik.hr).

XII. Ovaj natječaj bit će objavljen u “Šibenskom listu”, na oglasnoj ploči Grada Šibenika i na službenoj internetskoj stranici Grada Šibenika.

Prijave na natječaj podnose se u roku od 28. listopada 2021. godine do 18. studenoga 2021. godine

XII. Rezultati natječaja bit će objavljeni 15 dana nakon isteka roka za prijavu na natječaj.

Nepravodobne i nepotpune prijave neće se razmatrati.

GRADONAČELNIK

Željko Burić, dr.med.

Dostaviti:

1. Oglasna ploča - ovdje

2. “Šibenski list” - radi objave

3. www.sibenik.hr

4. Upravni odjel za društvene

djelatnosti - ovdje

5. Dokumentacija - ovdje

6. Arhiv - ovdje